તાજેતરમાં અમદાવાદ સહિત સમગ્ર જગતમાં વિશ્વ મેલેરિયા દિવસની ઉજવણી કરાઇ. મેલેરિયાની નાબૂદી માટે કોર્પોરેશનની તિજોરીમાંથી દર વર્ષે કરોડો રૂપિયા ખર્ચાઇ રહ્યા છે. તંત્ર દ્વારા વર્ષોથી ખાસ મેલેરિયા વિભાગનું ગઠન કરાયું છે. તેમ છતાં કડવી વાસ્તવિકતા એ છે કે અમદાવાદમાં બારેમાસ મચ્છરોનો ઉપદ્રવ છે. આના માટે ફોગિંગની ખામી કારણભૂત છે. મચ્છરોને ભગાડવા છંટાતો જંતુનાશક પાઉડર હવે અસરકારક રહ્યો નથી. આની સાથે સાથે શહેરમાં ઠેર ઠેર જોવા મળતી ગંદકીના ઢગલા પણ જવાબદાર છે.